### Beslutningstema

I denne sag skal der tages stilling til eventuel kommunegaranti for kassekredit til Tønderhallerne.

### Sagsfremstilling

Brugerforeningen Tønderhallerne og Fonden Tønderhallerne har nu overtaget driften af hallerne. Brugerforeningen er stiftet uden kapital, og Fonden Tønderhallerne er stiftet med 300.000 kr. som grundkapital. Dette kapitalniveau giver fonden og foreningen udfordringer i forhold til den daglige drift og afholdelse af løbende udgifter. Bestyrelsen for Fonden Tønderhallerne har henvendt sig til Tønder Kommune om muligheden for en kommunegaranti på en kassekredit. Det har ikke været muligt for fonden at opnå en kassekredit med det begrænsede kapitalberedskab, som fonden har til rådighed.

Forvaltningen vurderer, at en kassekredit på 2 mio. kr. vil sikre, at fond og foreningen problemfrit kan afvikle den daglige drift og generere overskud, så de får opbygget eget kapitalberedskab.

Fonden Tønderhallerne er stiftet som en almennyttig fond, og Tønder Kommune kan derfor stille garanti for kassekredit, der har til formål at sikre fond og forenings almennyttige aktiviteter.

Hvis der stilles kommunegaranti på 2 mio. kr., vil det påvirke kommunens låneramme.

### Indstilling Vicekommunaldirektøren indstiller,

|  |  |
| --- | --- |
| at | Tønder Kommune stiller garanti for en kassekredit på op til 2 mio. kr. til Tønderhallerne. |

Beslutning fra Økonomiudvalget, 23. maj 2024, pkt. 18:

Indstillingen anbefales.

### Beslutning

Indstillingen godkendt.